Nariadenie Komisie (ES) č. 745/2003
z 28. apríla 2003,
ktorým sa mení s dopĺňa nariadenie Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu [1], najmä na jeho článok 7,
keďže:
(1) Príloha k nariadeniu (ES) č. 2580/2001 uvádza zoznam príslušných orgánov, ktorým by sa mali zasielať informácie a žiadosti týkajúce sa opatrení, ktoré ukladá toto nariadenie.
(2) Holandsko a Spojené kráľovstvo požiadali o zmenu a doplnenie údajov v adresách, ktoré sa týkajú ich príslušných orgánov a v dôsledku personálnych zmien sa musia zmeniť a doplniť údaje v adrese Komisie,
PRIJALA TOTO NARIADENIE:
Článok 1
Príloha k nariadeniu (ES) č. 2580/2001 sa týmto mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť v deň nasledujúci po jeho uverejnení v Úradnom vestníku Európskej únie..
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 28. apríla 2003